Palkkaa saava yrittäjä (Ay, Ky, Oy) hyödynnä ainakin seuraavat verottomat palkanlisät
pienhankinnat alle 850 euroa
yrityksen toimialaan liittyvät opintomatkat mm. messut ilman ylärajaa
Verotuksessa vähennyskelpoisia ovat ammattilehdet (voidaan tilata kotiin) ja sanomalehdet, jotka on tilattava yrityksen toimipaikkaan, (Kaikki yritysmuodot.)
Yleensä poistetaan 5 vuoden aikana tasapoistoin. Itse tehdyt ohjelmat yhdellä kertaa tekovuoden kuluina. Tietokoneen mukana tulleet ohjelmat poistetaan koneen mukana joko hankintavuoden kuluna tai 25 % poistoin tai tasapoistoin. (Kaikki yritysmuodot.)
Henkilökunnalle voidaan verotta antaa joulu- tms. tavaralahja, jonka arvo saa olla enintään 90 euroa ja sen on oltava koko henkilökunnalle samantyyppinen. Esim. määrittelemätön lahjakortti liikkeeseen ei ole hyväksyttävä joululahja, mutta joulukinkku on. Verottoman merkkipäivälahjan (50-, 60- jne. vuotta, 10 vuotta yrityksen palveluksessa jne.) arvo saa olla enintään puolet työntekijän bruttopalkasta ja se on annettava kaikille samantyyppisenä. Merkkipäivälahjan antamisesta kannattaa tehdä selkeä kirjallinen päätös. Kaikki rahalahjat ovat veronalaista palkkaa. (Ei toiminimiyrittäjälle. Ei avoin yhtiö- tai kommandiittiyhtiöyrittäjälle, jos ei makseta palkkaa.)
Työntekijän ammattitaitoa täydentävä ja ylläpitävä koulutus on vähennyskelpoinen meno, eikä se ole henkilön veronalaista palkkaa. Tutkintoon johtava koulutus (esim. insinöörin tutkinto) on usein tulkittu verotettavaksi palkkana, mutta on yrityksen vähennyskelpoinen meno palkan tapaan. (Ei toiminimiyrittäjälle. Ei avoin yhtiö- tai kommandiittiyhtiöyrittäjälle, jos ei makseta palkkaa.)
Kaikki yritysmuodot voivat vähentää korkeintaan 850 euron suuruisen lahjoituksen saajaa kohden, jos lahjoituksen kohde on yleishyödyllinen ja samalla paikallinen tai yrityksen toimialaa lähellä oleva.
Luontaisetu, työntekijä
Lounasetu on puhelinedun jälkeen yleisin työntekijälle annettu luontaisetu. Luontaisetu on henkilökohtainen etu, eikä sitä tarvitse antaa kaikille yrityksen työntekijöille. Lounasetu on henkilökohtaiLounasetu voidaan järjestää joko kokonaan tai osittain työnantajan kustannuksella esim. sopimusruokalassa tai antamalla työntekijälle lounasseteli työ- ja lomapäivää kohden. Luontaisetu on saajalleen veronalainen tulo, mutta siitä syntyvä palkanlisä on n. 75 % edun todellisesta hinnasta. Työnantaja maksaa luontaisedun arvosta työntekijän henkilösivukulut n. 23 %. Luontaisetuja ovat mm. puhelinetu, lounasetu ja autoetu. Luontaisedun omaisena palkanlisänä voidaan työntekijälle hankkia/antaa mitä tahansa tavaraa tai palvelua, kunhan siitä peritään käyvän arvon mukaisesti henkilösivukulut ja tehdään verotilitykset.
Luontaisetu, YEL-yrittäjät
Luontaisetuja eivät voi käyttää toiminimiyrittäjä lainkaan eikä henkilöyhtiön (avoin- tai kommandiittiyhtiö) yhtiömies silloin, kun hänelle ei makseta palkkaa. Luontaisedut ovat YEL-yrittäjälle halpa tapa lisätä henkilökohtaista nettopalkkaa, eikä se ole kallis yrityksenkään kannalta. Esim. 10 euron päivittäisestä lounasedusta yrittäjä maksaa itse (veroprosentista riippuen) n. 3 euroa. Yritykselle lounasedun kustannus on n. 10,30 euroa. Luontaisetu on saajalleen veronalainen tulo, mutta siitä syntyvä palkanlisä on n. 75 % edun todellisesta hinnasta. Lisäksi yritys maksaa luontaisedun arvosta YEL-yrittäjän henkilösivukulut n. 3 % . Luontaisetuja ovat mm. puhelinetu, lounasetu, autoetu. Luontaisedun omaisena palkanlisänä voidaan yrittäjälle hankkia/antaa mitä tahansa tavaraa tai palvelua, kunhan siitä peritään käyvän arvon mukaisesti henkilösivukulut ja tehdään verotilitykset. Palkanlisän tapaan YEL-yrittäjä voi järjestää itselleen muutoin koko henkilöstölle kustannettavia etuja kuten liikuntapaikkamaksut ja kulttuuritilaisuuksien pääsymaksut.